Siin tuleb arvestada lepingupartnerite soovidega ja teenuse iseloomuga. Kodanikeühendustel on alati kasulikum omada võimalikult pikaajalist lepingut, avalikul võimul aga vastupidi, et ebarahuldava, kuid lepingu katkestamist mittevõimaldava tulemuse korral oleks võimalik partneri väljavahetamine. Samas peab avalik võim arvestama, et liialt lühikese lepingu korral ei ole partner motiveeritud  pakkuma parimat võimalikku teenust. Osades maades on põhilisemate kommunaalteenuste lepingute pikkus sätestatud seadustes, jäädes vahemikku 3 kuni 10 aastat. Suuri investeeringuid nõudvate lepingute kestvus võib näiteks ulatuda ka kuni 40 aastani.